Գոշա Կուցենկո

Գոշա Կուցենկո (իրական անունը՝ Յուրի Գեորգիևիչ Կուցենկո, մայիսի 20, 1967(1967-05-20), Զապորոժիե, Ուկրաինական ԽՍՀ, ԽՍՀՄ), ռուսական կինոյի և թատրոնի դերասան, կինոռեժիսոր, երգիչ, սցենարիստ, պրոդյուսեր և հասարակական գործիչ։ Ռուսաստանի Դաշնության վաստակավոր արտիստ (2013)։ Լայն ճանաչման է արժանացել «Մայրիկ, մի՛ վշտացիր» (ռուս.՝ «Мама, не горюй») և «Անտիկիլլեր» ֆիլմերում կատարած դերերի շնորհիվ։


== Կենսագրություն ==
Ծնվել է 1967 թվականի մայիսի 20-ին Զապորոժիեում (Ուկրաինական ԽՍՀ), Ուկրաինայի ռադիոարդյունաբերության նախարարության ղեկավար Գեորգի Պավլովիչ Կուցենկոյի (1932-2012) և բժիշկ-ռենտգենաբան Սվետլանա Վասիլևնա Կուցենկոյի (օրիորդական ազգանունը՝ Նազիմովա, 1937-2011) ընտանիքում։ Յուրի անունն ստացել է ի պատիվ Յուրի Գագարինի։ Հայրական տատը եղել է օպերային երգչուհի։
Հետագայում ընտանիքի հետ տեղափոխվել է Լվով։ Ավարտել է Լվովի № 56 դպրոցը (ներկայում՝ Լվովի ուկրաինական հումանիտար գիմնազիա)։ Ընդունվել է Լվովի պոլիտեխնիկական ինստիտուտ, բայց չի ավարտել այն և զորակոչվել է Խորհրդային բանակ։ Ծառայությունն անցկացրել է կապի զորքերում։
1988 թվականին տեղափոխվել է Մոսկվա, ընդունվել Մոսկվայի ռադիոտեխնիկայի, էլեկտրոնիկայի և ավտոմատիկայի պետական ինստիտուտ, բայց այն նույնպես չի ավարտել։ Երկու տարի անց ընդունվել է Մոսկվայի գեղարվեստական ակադեմիական թատրոնի դպրոց-ստուդիա, որն ավարտել է 1992 թվականին։ Որպես դերասան սկսել է աշխատել Մոսսովետի անվան թատրոնում։ Մասնակցել է ռեժիսոր Վիկտոր Շամիրովի «Ճշմարտության խաղ» (ռուս.՝ «Игра в правду») անտրեպրիզային ներկայացմանը Իրինա Ապեկսիմովայի, Դմիտրի Մարյանովի և Կոնստանտին Յուշկևիչի հետ միասին։
Որպես դիզայներ համագործակցել է Be Free ընկերության հետ։
Հրավիրվել է ՈՒՀԱ բարձրագույն լիգայի ժյուրի։
2016 թվականին հայտարարել է, որ ավարտում է դերասանական կարիերան և մտադիր է զբաղվել ռեժիսորական գործունեությամբ։


=== Անձնական կյանք ===
Առաջին կինը՝ Մարիա Պորոշինա, դերասանուհի,
Դուստր՝ Պոլինա Կուցենկո (ծնվել է 1996 թվականին), դերասանուհի,
Երկրորդ կինը՝ Իրինա Միխայլովնա Սկրինիչենկո (ծնվել է 1980 թվականին), «Fashion Group» գործակալության ֆոտոմոդել, նկարահանվել է կինոյում,
Դուստր՝ Եվգենիա Կուցենկո (ծնվել է 2014 թվականին),
Դուստր՝ Սվետլանա Կուցենկո (ծնվել է 2017 թվականին)։


=== Հասարակական գործունեություն ===
2007 թվականին Գոշա Կուցենկոն մասնակցել է «Պուտինի օգտին» (ռուս.՝ «За Путина!») հասարակական շարժման հիմնադիր համագումարին. С 2008 по 2013 год состоял в партии ։ Ընդ որում՝ 2011 թվականի Ռուսաստանի խորհրդարանական ընտրությունների ժամանակ դերասանը հանդես է եկել «Яблоко» կուսակցության օգտին, 2012 թվականի նախագահական ընտրություններում սատարել է Միխայիլ Պրոխորովին, իսկ իդեալական համակարգ համարել է «ուտոպիական կոմունիզմը»։ Վրացական իշխանությունների վրա է բարդել 2008 թվականին Հարավային Օսիայում տեղի ունեցած պատերազմի պատասխանատվությունը և կազմակերպել բարեգործական համերգ, որի շահույթը հատկացվել է Ցխինվալի վերականգնմանը։ Ընդգրկած է եղել Սերգեյ Սոբյանինի նախընտրական շտաբում 2013 թվականի Մոսկվայի քաղաքապետի ընտրությունների ժամանակ։ Հանդես է եկել Սերգեյ Ուդալցովի և Ալեքսեյ Նավալնիի քրեական հետապնդման դեմ։ Սատարել է «Քաղաքն առանց թմրանյութերի» հիմնադրամին։ 2014 թվականին Գոշա Կուցենկոն եղել է երիտասարդության հարցերով «Սելիգեր» ֆորումի հյուրը։
2011 թվականի օգոստոսի 1-ին դարձել է «Քայլ միասին» (ռուս.՝ «Шаг вместе») բարեգործական հիմնադրամի հիմնադիր, որն ստեղծվել է ՄՈՒԿ ախտորոշմամբ երեխաներին օգնելու նպատակով։
2015 թվականին Գոշա Կուցենկոն եղել է «Жизнь с ДЦП. Проблемы и решения» ամսագրի հիմնադիրներից, որը միակն է Ռուսաստանում և հրատարակվում է բարեգործների ու հովանավորների միջոցներով, իսկ ամսագրի գլխավոր խմբագիրը դարձել է Միլա Սոլովյովան։
Գոշա Կուցենկոն կոչ է արել դադարեցնել պատերազմներն Ուկրաինայի արևելքում։ Հետագայում ափսոսանք է հայտնել, որ չի կարողացել մեկնել առաջին գիծ որպես խաղաղարար 2014 թվականին. «Ես շատ եմ ափսոսում, որ կոնֆլիկտ սկզբում չգնացի Ուկրաինա։ Ես ունեի այդպիսի մտադրությունը՝ հայտնվել կոնֆլիկտի գոտում որպես խաղաղարար։ Բայդ այդ ժամանակ նոր էր ծնվել իմ երեխան։ Եվ դա ինձ հետ պահեց»։
2018 թվականին Գոշա Կուցենկոն եղել է Մոսկվայի քաղաքապետի թեկնածու Սերգեյ Սոբյանինի վստահված անձ։


== Արվեստ ==


=== Ֆիլմագրություն ===


=== Երաժշտական գործունեություն ===

Նախկինում Գոշա Կուցենկոն եղել է ռոք խմբի մենակատար, որը կոչվել է «Баранина-97»։ Այդ խմբի հետ նա սկսել է իր առաջին ելույթները։
2004 թվականին ընկերացել է TOKiO խմբի գաղափարի հեղինակ և հիմնադիր Յարոսլավ Մալիի հետ, նկարահանվել խմբի երկու տեսահոլովակներում՝ «Москва» և «Я звезда»։
2004 թվականին սկիզբ է առել «Гоша Куценко & Anatomy of Soul» համագործակցությունը, որը գոյություն է ունեցել չորս տարի։ Այդ ընթացքում երաժիշտները տվել են մի քանի տասնյակ համերգներ Ռուսաստանի տարբեր քաղաքներում և մասնակցել «Нашествие», «Էմաուս», «Հին Նոր Ռոքը» և այլ փառատոնների։ Այդ շրջանի երգերն ընդգրկվել են «Մարս», «Չորրորդ ցանկությունը», «Ամեն ինչ կարող են թագավորները» (ռուս.՝ «Всё могут короли»), «Վայրենիները» (ռուս.՝ «Дикари») ֆիլմերի սաունդթրեքներում։ «Капли» երգի համար նկարահանվել է տեսահոլովակ։
2008 թվականին Գոշա Կուցենկոն սկսել է մասնակցել փորձերին ու ստուդիական ձայնագրություններին։ Արդյունքում ստեղծվել է աշխատանք, որը միավորել է մի քանի երաժշտական ուղղությունների ներկայացուցիչներին։ Գոշա Կուցենկոյի առաջին ալբոմը՝ «Май Ворлд», որ թողարկվել է «Мазай коммуникейшенс» ընկերության կողմից 2010 թվականին, ներկայացվել է Մոսկվայում դերասնաի ծննդյան օրվա նախորդ օրը՝ մայիսի 19-ին, «Гусятникофф» ռեստորանում։
2010 թվականին Գոշա Կուցենկոն կատարել է գլխավոր դեր «Король и Шут» խմբի «Фокусник», ինչպես նաև  «Каста» խմբի «Горячее время» տեսահոլովակներում։
2012 թվականին թողարկվել է Գոշա Կուցենկոյի և «Чи-Ли» խմբի «Я хочу побить посуду» սինգլը։
2014 թվականի նոյեմբերին  «Артист» ակումբում ներկայացվել է Գոշա Կուցենկոյի նոր ալբոմը՝ «Музыка»։
2018 թվականի մարտին թողարկվել է  «DUЭТО!» ալբոմը, որում ներառվել են 12 զուգերգեր ռուսական էստրադայի հայտնի փոփ երգիչներ Պոլինա Գագարինայի, Վալերիայի, Թեոնա Դոլնիկովայի, Քեթի Տոպուրիայի, Յոլկայի, Անժելիկա Վառումի, IOWA-ի, Յուլիա Պակի, Իրինա Ապեկսիմովայի, Յուլյա Սամոյլովայի, Սվետլանա Սվետիկովայի հետ։
2018 թվականի նոյեմբերին լույս է տեսել Գոշա Կուցենկոյի չորրորդ ալբոմը՝ «Слова»։ Ալբոմում ներառվել են «Скорая» և «Ольга» երգերը, որոնք դարձել են «Շտապ օգնություն» և «Օլգա» սերիալների սաունդթրեք։


==== Սկավառակագրություն ====
2010 – «Май Ворлд»
2014 – «Музыка»
2018 – «DUЭТО!»
2018 – «Слова»


=== Հեռուստահաղորդումներ և վավերագրական ֆիլմեր ===
1995-1997 – Партийная зона (ТВ-6, Լեռա Կուդրյավցևայի հետ միասին)
2003 – Трюкачи (Առաջին ալիք, հաղորդավար)
2004 – Факультет юмора (REN-TV, հաղորդավար)
2004 – «Ինչպես է նկարահանվել գիշերային պահակախումբը (ռուս.՝ Как снимался «Ночной дозор», ֆիլմ ֆիլմի մասին, Առաջին ալիք)
2004 – Վերադարձ տուն։ Գոշա Կուցենկո, քաղաք Լվով (Ուկրաինա) (ռուս.՝ Возвращение домой. Гоша Куценко, город Львов (Украина), Առաջին ալիք)
2004 – Антикиллер-2. Техника боя (ֆիլմ ֆիլմի մասին, Առաջին ալիք)
2005 – Թուրքական գամբիտ։ Խաղի կանոնները (ռուս.՝ Турецкий Гамбит. Правила игры, ֆիլմ ֆիլմի մասին, Առաջին ալիք)
2005 – Կայսրության անկումը։ Հետգրություն (ռուս.՝ Гибель Империи. Постскриптум, ֆիլմ ֆիլմի մասին, Առաջին ալիք)
2005 – Մայրիկ մի՛ վշտացիր 2։ Ֆիլմ ֆիլմի մասին (ռուս.՝ Мама не горюй-2. Фильм о фильме, НТВ)
2005 – Убойная сила. Будни африканского розыска (ֆիլմ ֆիլմի մասին, Առաջին ալիք)
2005 – Особенности «Охоты на Изюбря» (ֆիլմ ֆիլմի մասին, Առաջին ալիք)
2005 – Եսենին։ Վերջաբան (ռուս.՝ Есенин. Послесловие, ֆիլմ ֆիլմի մասին, Առաջին ալիք)
2006 – Ցերեկային պահակախումբ։ Բոլորը դուրս գան կիսախավարից (ռուս.՝ Дневной дозор. Всем выйти из сумрака, ֆիլմ ֆիլմի մասին, Առաջին ալիք)
2007 – Պարագրաֆ 78։ Ֆիլմ ֆիլմի մասին (ռուս.՝ Параграф 78. Фильм о фильме)
2008 – Розыгрыш
2009 – Обитаемый остров. Фильм о фильме (ֆիլմ ֆիլմի մասին, СТС)
2009 – Մեծ տարբերություն (ռուս.՝ Большая разница) – սքեթչ աստղի հետ 12-րդ թողարկումում –  Իլյա Մուրոմեց
2010 – Հարավային Բուտովո (ռուս.՝ Южное Бутово) (19 սեպտեմբերի, 2010)
2012 – Երկու աստղ (ռուս.՝ Две звезды)
2013 – Երջանկության իրավունք (ռուս.՝ Право на счастье, ОТР, հաղորդավար, Քսենյա Ալֆյորովայի հետ)
2014 – Ծանր օրվա երեկո (ռուս.՝ Вечер трудного дня, Беларусь 1)
2015  – Երեկոյան Ուրգանտ (ռուս.՝ Вечерний Ургант) (03 դեկտեմբերի, 2015)Հաճախ նկարահանվել է գովազդային հոլովակներում։


=== Թատրոն ===
Խաղացել է Ռուսական բանակի Կենտրոնական ակադեմիական թատրոնի «Պոլա Նեգրի» մյուզիքլում։


== Պարգևներ և կոչումներ ==
2013 – Ռուսաստանի Դաշնության վաստակավոր արտիստ (23 հոկտեմբերի, 2013 թվական) – արվեստի բնագավառում ունեցած ձեռքբերումների համար,
2018 – «Հայրենիքին մատուցած ծառայությունների համար» II աստիճանի մեդալ (21 օգոստոսի, 2018 թվական) – հայրենական մշակույթի, արվեստի, զանգվածային լրատվամիջոցների զարգացման գործում ունեցած մեծ ներդրման և բազմամյա բեղմնավոր գործունեության համար։


== Փաստեր ==
Մոսկվայի գեղարվեստական ակադեմիական թատրոնի դպրոց-ստուդիա ընդունվելիս թլվատության պատճառով ներկայացել է որպես Գոշա, ոչ թե Յուրի (Գոշա անունը նա վերցրել է ի պատիվ իր հոր)։ Հետագայում արտասանության թերությունն ուղղել է, բայց բեմական կեղծանունը թողել է։
Ըստ իր խոստովանության՝ Միխայիլ Կազակովի հետ ունեցած արտաքին նմանության պատճառով երիտասարդ տարիքում ներկայացել է որպես նրա որդին։ Հետագայում «Նեղ կամուրջ» ֆիլմում դերասանները մարմնավորել են հոր և որդու։
Սիրելի երաժշտական խումբը՝ Muse, սիրելի երգը՝ «Space Dementia»։
2015 թվականի մայիսին ձայնագրել է Մոսկվայի մետրոյի Կալուժսկո-Ռիժսկայա գծի կայարանների անունները։
2008 թվականին նկարահանվել է Ամեգա խմբի «Ноги» տեսահոլովակում։


== Ծանոթագրություններ ==


== Արտաքին հղումներ ==
Գոշա Կուցենկոյի պաշտոնական կայքը
Сайт благотворительного фонда Гоши Куценко «Шаг вместе»
Гоша Куценко RUSactors.ru կայքում
Сайт журнала «Жизнь с ДЦП. Проблемы и решения»